প্লে স্টোরে বড় ধরনের পরিবর্তন আনছে গুগল। অ্যান্ড্রয়েড অ্যাপ নির্মাতাদের ব্যবসা বাড়াতে নানা উদ্যোগ নিচ্ছে অ্যালফাবেটের নিয়ন্ত্রণাধীন প্রতিষ্ঠানটি। কৃত্রিম বুদ্ধিমত্তার সহায়তায় গুগল প্লে স্টোরের সুপারিশগুলো আরও উন্নত করার পাশাপাশি অর্থ লেনদেনের বিভিন্ন প্ল্যাটফর্ম সুবিধা আসছে প্লে স্টোরে। পরিধানযোগ্য প্রযুক্তিপণ্য নির্মাতাপ্রতিষ্ঠান জবোন থেকে গুগলে আসা সামির সামাতের নেতৃত্বে এই পরিবর্তন আনার কাজ চলছে।